สั่งประกันลองทดสอบใส่เงินสำรองกองทุน
&nbsp;
19 ส.ค. 2554

โพสต์ทูเดย์ — คปภ. ดีเดย์ทดสอบ ใช้เกณฑ์อาร์บีซีตรวจสอบฐานะการเงิน ก่อนบังคับใช้ปี 2554
เมื่อวันที่ 30 มี.ค. ที่ผ่านมา นางจันทรา บูรณฤกษ์ เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ได้แจ้งเรื่องไปยังบริษัทประกันชีวิตและบริษัทประกันวินาศภัย เพื่อให้แต่ละบริษัทเตรียมความพร้อมในการดำเนินการทด สอบคู่ขนานสำหรับการดำรงเงินกองทุนตามระดับความเสี่ยง (อาร์บีซี) ให้ส่งแบบรายงานผลการทดสอบคู่ขนานมาให้ทราบ เนื่องจากเกณฑ์อาร์บีซีนั้นจะมีผลบังคับใช้ปี 2554
สำหรับการทดสอบคู่ขนานนั้น จุดประสงค์เพื่อให้ความรู้แก่บริษัทประกันเกี่ยวกับเกณฑ์อาร์บีซี เพื่อช่วยให้บริษัทสามารถวางระบบและกระบวนการต่างๆ ให้สอดคล้องกับข้อกำหนดของเกณฑ์อาร์บีซีได้ และกระตุ้นให้เกิดการวางแผนในการเปลี่ยนแปลงตัวแบบทางธุรกิจและขอบข่ายผลิตภัณฑ์ของบริษัท ซึ่งจะทำให้แต่ละบริษัทสามารถดำเนินกิจการได้อย่างเท่าเทียมกับบริษัทอื่นภายใต้เกณฑ์อาร์บีซีใหม่ที่ให้อิสระในการดำเนินธุรกิจ แต่ในขณะเดียวกันบริษัทประกันควรให้ความสำคัญในการบริหารความเสี่ยงมากขึ้น การทดสอบดังกล่าวทำให้ คปภ. สามารถพิจารณากำหนดบทเฉพาะกาล รวมถึงสาระสำคัญของประกาศที่เกี่ยวกับการกำกับการดำรงเงินกองทุนตามระดับความเสี่ยงที่เหมาะสมได้
ทั้งนี้ คปภ.กำหนดให้มีการทดสอบคู่ขนาน 2 ครั้ง ครั้งแรก ให้ใช้ข้อมูลการเงินงวดวันที่ 31 ธ.ค. 2552 ครั้งที่ 2 ใช้ข้อมูลงวดวันที่ 31 ธ.ค. 2553